Risottobolletjies met cheddarkaas
JY LEES NOU Risottobolletjies met cheddarkaas
40 min. + afkoel Bereidingstyd
sowat 20 Porsies
315ml (250g) arboriorys
750 ml warm hoenderaftreksel
125ml (50g) parmesaankaas, gerasper
125ml (50g) cheddarkaas, gerasper
50 g sondroogtamaties in vinaigrette, in repies gesny
'n hand vol vars basilieblare, rofweg geskeur
20 blokkies cheddarkaas, elk sowat 1cm groot
40 min. + afkoel
1. Smelt die botter in 'n groot kastrol. Gooi die knoffel by en roerbraai dit oor matige hitte vir sowat 1 minuut.
2. Roer die rys by tot dit oraloor met botter bedek is. Gooi die wyn by terwyl jy aanhoudend roer – totdat al die wyn geabsorbeer is.
3. Hou die aftreksel in 'n aparte kastrol op die stoof warm. Voeg lepels vol daarvan by die risotto en roer elke keer totdat al die vloeistof geabsorbeer is voordat die volgende lepel bygevoeg word. Dit sal omtrent 20-25 minute neem. Teen dié tyd behoort die rys gaar te wees, maar nog effens ferm.
4. Roer die room, parmesaankaas, sondroogtamaties en basilieblare by. Geur na smaak en laat afkoel.
5. Vorm die risotto met nat hande in hapgrootte bolletjies. Druk 'n blokkie cheddarkaas in elkeen en doop die bolletjies eers in koekmeel, dan in geklitste eiers en laastens in broodkrummels.
6. Verhit olie in 'n kastrol en diepvetbraai die bolletjies tot goudbruin. Dreineer dit op kombuispapier en sit warm voor.